CELEX: 32020D2137
Language: lv
Date: 2020-12-15 00:00:00
Title: Padomes Lēmums (ES) 2020/2137 (2020. gada 15. decembris) par nostāju, kas Eiropas Savienības vārdā jāieņem Cariforum un ES Tirdzniecības un attīstības komitejā, kura izveidota ar Ekonomisko partnerattiecību nolīgumu starp Cariforum valstīm, no vienas puses, un Eiropas Kopienu un tās dalībvalstīm, no otras puses, attiecībā uz Pakalpojumu īpašās komitejas izveidi

18.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 430/15
               
            
         PADOMES LĒMUMS (ES) 2020/2137
         (2020. gada 15. decembris)
         par nostāju, kas Eiropas Savienības vārdā jāieņem Cariforum un ES Tirdzniecības un attīstības komitejā, kura izveidota ar Ekonomisko partnerattiecību nolīgumu starp Cariforum valstīm, no vienas puses, un Eiropas Kopienu un tās dalībvalstīm, no otras puses, attiecībā uz Pakalpojumu īpašās komitejas izveidi
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Ekonomisko partnerattiecību nolīgums starp Cariforum valstīm, no vienas puses, un Eiropas Kopienu un tās dalībvalstīm, no otras puses (1) (“nolīgums”), tika parakstīts 2008. gada 15. oktobrī, un to provizoriski piemēro no 2008. gada 29. decembra.
                  
               
                     (2)
                  
                  
                     Saskaņā ar nolīguma 230. panta 4. punktu Cariforum un ES Tirdzniecības un attīstības komiteja var izveidot un pārraudzīt īpašas komitejas, kas nodarbojas ar jautājumiem tās kompetences robežās.
                  
               
                     (3)
                  
                  
                     Nolūkā efektīvāk risināt visus ar pakalpojumu tirdzniecību saistītos nolīguma jautājumus Cariforum un ES Tirdzniecības un attīstības komiteja plāno pieņemt lēmumu, ar ko izveido Pakalpojumu īpašo komiteju.
                  
               
                     (4)
                  
                  
                     Ir lietderīgi noteikt nostāju, kas Savienības vārdā jāieņem Cariforum un ES Tirdzniecības un attīstības komitejā, jo lēmumam, ar ko izveido Pakalpojumu īpašo komiteju, būs juridiskas sekas.
                  
               
                     (5)
                  
                  
                     Tādēļ Savienības nostājas Cariforum un ES Tirdzniecības un attīstības komitejā attiecībā uz Pakalpojumu īpašās komitejas izveidi pamatā vajadzētu būt Cariforum un ES Tirdzniecības un attīstības komitejas lēmuma projektam,
                  
               IR PIEŅĒMUSI ŠO LĒMUMU.
         
            1. pants
            
               1.   Nostājas, kas Savienības vārdā jāieņem Cariforum un ES Tirdzniecības un attīstības komitejā, kura izveidota ar Ekonomisko partnerattiecību nolīgumu starp Cariforum valstīm, no vienas puses, un Eiropas Kopienu un tās dalībvalstīm, no otras puses, attiecībā uz Pakalpojumu īpašās komitejas izveidi, pamatā ir Cariforum un ES Tirdzniecības un attīstības komitejas lēmuma projekts (2).
            
            
               2.   Savienības pārstāvji Cariforum un ES Tirdzniecības un attīstības komitejā var piekrist nelielām izmaiņām Cariforum un ES Tirdzniecības un attīstības komitejas lēmuma projektā bez Padomes papildu lēmuma.
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 15. decembrī
            
               
                  Padomes vārdā –
               
               
                  Priekšsēdētājs
               
               J. KLOECKNER
            
         
         
            (1)  OV L 289, 30.10.2008., 3. lpp.
         
         
            (2)  Skatīt dokumentu ST 13287/20, kas atrodams http://register.consilium.europa.eu.